Rêxistina HDPyî ya Dêrsimî û Wekîlê HDPyî yê Dêrsimî Alîcan Onlu çarçewa 'Deklarasyonê Vengdayîşê Haştîye û Edaletî' de şaristan de partîyanê sîyasîyan û rêxistinanê komelê sivîlî reyde ame têhet.
Onluyî derheqê deklarasyonî de tay agahîyî dayî û da zanayene ke deklarasyon wextêkê dergî de ame amadekerdene. Onluyî kombîyayîş de ard ziwan de qesre pê rejîmê qeyûmî welatî îdare keno û polîtîkayanê teda, ters û şîdetî ano ca. Onluyî îfade kerd ke hêzê demokrasî û muxalefetî hînî ameyî yewca û vat:
''Derheqê deklarasyonî de ray famkerdişê şaşîyî estê. Tay kesî vanê qey deklarasyonê ma xebata weçînayîşî ya, di blokî estê û ma blokê xo eşkera kenê. No famkerdiş hêzê ma manîpule keno. Coka sey HDPyî ma îtîfaqê demokrasî awan kenê.''
Kombîyayîşî dima pê qiseykerdişanê beşdaran ê bînan dewam kerd.
